भारतीय कप्तान महेन्द्र सिंह धोनी ने टॉस जित्तियै पिछले मैचें आह्‌ला लेखा बड्डा स्कोर खड़ा करने दे इरादे कन्नै पैह्‌लें बल्लेबाजी करने दा फैसला कीता ब न्यूजीलैंड दे गेंदबाजें शैल प्रदर्शन करदे होई ते उसदे खेतररक्षकें मैदान इच कोई शानदार कैच लैंदे होई भारत गी 36.3 ओवर इच छड़े 149 रन उप्पर नबेड़ी दित्ता हा। बरखा दे चलदे मैच डेढ घैंटे दी देरी कन्नै शुरू होआ हा ते ओवरें दी तदाद घटाइयै 43 करी दित्ती गेई ही ब भारत पूरे 43 ओवर बी नेई खेड्ढी सकेआ। भारत दी बक्खी दा रोहित शर्मा ने सभनें थमां मते 43 नाबाद रन बनाए।